เมื่อเดือน ตค ที่ผ่านมาผมได้ตรวจสุขภาพประจำปีกับหน่วยงาน ผลเลือดออกมาปกติ ยกเว้นค่า hb hctที่มากกว่าค่ามาตราฐานนิดนึง จึงเกิดความกังวลได้ตรวตค่าเลือดซ้ำเมื่อสองอาทิตย์ก่อน ค่าเม็ดเลือดแดงที่กังวลก็ยังใกล้เคียงจากครั้งก่อน ซึ่งบอกว่าไม่ได้มีปัญหาอะไรแต่กลับพบว่า ค่าเม็ดเลือดขาว ตัว neutrophill มากกว่าปกติจากเดิมขึ้นมามาก จาก 57 เป็น 86.4 และค่า lymphocyte ลดลงจาก 35 เป็น 8.4 ผมอยากทราบว่า ค่าเลือดเปลี่ยนแปลงภายในเวลาสองเดือนนี้ เกิดจากอะไรบ้างครับหรือเป็นไปได้ไหมว่าค่าเลือดที่ได้มามีความคลาดเคลื่อน ตรวจซ้ำอีกดีไหม ยังไงรบกวนหน่อยนะครับ
สวัสดีค่ะ NooNa243การตรวจเลือดเพื่อหาความสมบูรณ์ของเม็ดเลือดขาว เม็ดเลือดแดง เกล็ดเลือดนั้น จะต้องประเมินร่วมกับอาการทางคลินิก และค่าอ้างอิงของแต่ละห้องปฏิบัติการโดยถ้าค่าความสมบูรณ์ของเม็ดเลือดแดง Hb และ Hct เกินกว่าปกติมาเล็กน้อย ไม่ได้มีอาการที่บ่งบอกถึงเม็ดเลือดแดงข้นผิดปกติเช่นปวดศีรษะ หรือมีโรคเลือดใดๆอยู่เดิม ก็น่าจะไม่ได้มีอันตรายอะไร อาจจะติดตามค่าเลือดซ้ำที่ 3-6 เดือนถ้ายังมีความกังวลใจส่วนค่าเม็ดเลือดขาวชนิด neutrophil จะต้องดูค่ารวมด้วย โดยเลขที่บอกมาน่าจะเป็นเปอร์เซ็นต์เท่านั้น และไม่ได้บ่งบอกอะไรชัดเจน โดยเปอร์เซ็นต์ปริมาณของเม็ดเลือดขาวแต่ละชนิดสามารถเปลี่ยนแปลงกันไปได้ในแต่ละช่วงเวลา จะต้องดูว่ามีอาการทางคลินิกใดๆบ่งบอกถึงการติดเชื้อหรือไม่ และเม็ดเลือดขาวโดยรวมมากหรือน้อยผิดปกติหรือเปล่าร่วมด้วย แนะนำการสอบถามกับแพทย์ที่ดูแลอยู่โดยตรงอีกครั้งค่ะ